เรื่องร้องเรียน: เผาขยะ เผาเตาถ่าน เผาทุกวันทุกเช้ามืด เหม็นทั่วไปหมด แจ้งเขตบางพลัด เขตมาเตือน 2-3 รอบแล้วก็ไม่หยุด รอบหลังสุดแจ้งไป 2-3 วันแล้วยังไม่มาค่ะ แจ้งสนบางพลัดเค้าตอบว่า “ถ้า” สายตรวจผ่านจะแวะไปดูให้ ขอความกรุณาช่วยจัดการเด็ดขาดด้วยค่ะ ขอบคุณค่ะ   **อย่านำรูปและวีดีโอให้ผู้เผาดู เค้าจะเดาได้ว่าถ่ายจากที่ไหนค่ะ ขอบคุณค่ะ**
การดำเนินการของเจ้าหน้าที่: จากปัญหาข้างต้นที่เจ้าหน้าที่ตรวจสอบสถานที่ถูกร้องเรียนจะเป็นลักษณะการใช้เตาถ่าน ปรุง ประกอบอาหาร ทำให้มีควันจากการก่อไฟหรือจุดไฟ แต่ทั้งนี้ได้มีการแนะนำและเน้นย้ำแก่ผู้ถูกร้องเรียนให้ดำเนินการแก้ไขปัญหาดังกล่าวแล้ว และขอชี้แจงว่าเนื่องจากข้อจำกัดของระบบเจ้าหน้าที่ผู้ตรวจสอบพื้นที่ถูกร้องเรียนไม่เห็นภาพหรือวิดีโอที่ท่านส่งมาเป็นหลักฐานได้ จึงได้ตรวจสอบตามหลักฐานที่พบเห็นในสถานที่ถูกร้องเรียน หากต่อไปยังคงมีปัญหาความเดือดร้อนจากพื้นที่เดิม ขอให้ท่านประสานเพิ่มเติมมายังหมายเลขโทรศัพท์ 024346371 ฝ่ายสิ่งแวดล้อมและสุขาภิบาล สำนักงานเขตบางพลัด วันและเวลาทำการวันจันทร์ถึงศุกร์ 08.00 - 16.00 น. เพื่อเจ้าหน้าที่จักได้สอบถามรายละเอียดเชิงลึก พร้อมทั้งหากมีหลักฐานที่ชัดเจนมากยิ่งขึ้น จักได้ดำเนินการตามกฏหมายได้รัดกุมและชัดเจนมากยิ่งขึ้น ต้องขออภัยในความไม่สะดวกเจ้าหน้าที่ได้พยายามติดต่อท่านในช่องสนทนาในระบบเพื่อพูดคุยเพิ่มเติม แต่อาจมีข้อขัดข้อง จึงขอเพิ่มช่องทางโทรศัพท์ให้แก่ท่าน หากมีปัญหาความเดือดร้อนเพิ่มเติมสามารถแจ้งได้ตลอดครับ
ความเห็นของผู้แจ้ง: ขอบคุณมากๆๆ ค่ะ ดำเนินการรวดเร็วมากค่ะ
พื้นที่: แขวงบางพลัด เขตบางพลัด กรุงเทพมหานคร